Държавен вестник, бр. 99, 2009 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  99
(2) При плаване и маневриране с яхти, 
лодки и други плавателни средства за спорт, 
туризъм и развлечение се забранява престоят 
и/или заставане на котва на фарватерите и 
входовете на пристанищата.
Чл. 7. При плаване с яхти, лодки и други 
плавателни средства за спорт, туризъм и раз­
влечение се забранява:
1. управлението им от лица без съответната 
правоспособност, ако се изисква такава;
2. управлението им след употреба или под 
въздействие на алкохол, наркотици или други 
упойващи вещества;  
3. превозът на повече от определения в 
корабните документи брой лица;
4. изваждането на предмети от морското 
дъно без съответно разрешение, когато такова 
се изисква;
5. произвеждането на изстрели и взривове, 
освен като сигнал за бедствие;
6. изхвърлянето на отпадъци, отпадъчни води, 
нефтопродукти и замърсени с тях сантинни 
води, освен в предвидените за това съоръжения.
Чл. 8. (1) Плавателните средства за спорт, 
туризъм и развлечение с дължина над 24 м, 
извършващи крайбрежно плаване, участват в 
системите за движение, докладване и управле­
ние на трафика и информационно обслужване 
на корабоплаването в морските пространства 
на Република България и спазват сигналите и 
разпорежданията на оператора на системата 
за управление на трафика за контролирания 
от него район.
(2) Радиокомуникации се извършват в 
съответствие със задължителните правила, 
издадени от изпълнителния директор на Из­
пълнителна агенция „Морска администра­
ция“ по реда на чл.  362, ал.  1 от Кодекса на 
търговското корабоплаване и при спазване 
на Радиорегламента  –  част от Конституци­
ята на Международния съюз по далекосъоб­
щения, съставена в Женева на 22 декември 
1992  г. (ратифицирана със закон  –  ДВ, 
бр.  61 от 1994  г.), изменена с документ, 
приет в Киото на 14 октомври 1994  г. 
(ратифициран със закон  –  ДВ, бр.  125 от 
1998  г.), изменена и допълнена с документ, 
съставен в Минеаполис на 6 ноември 1998 г. 
(ратифициран със закон  –  ДВ, бр.  99 от 
2001  г.), изменена и допълнена с документ, 
съставен в Маракеш на 18 октомври 2002  г. 
(ратифициран със закон  –  ДВ, бр.  49 от 
2004  г.), изменена и допълнена с Акт, 
съставен в Анталия на 24 ноември 2006  г. 
(обн., ДВ, бр.  36 от 2003  г.; изм., бр.  38 
от 2003  г.; изм. и доп., бр. 94 от 2004 г. и 
бр. 85 от 2008 г.), Наредбата за системите 
за движение, докладване и управление на 
трафика и информационно обслужване на 
корабоплаването в морските пространства 
на Република България и в Българския 
морски отговорен район за търсене и спа­
сяване, приета с ПМС №  200 от 2005 г. 
(ДВ, бр. 76 от 2005 г.), Наредба № 14 от 
2004 г. за оборудването, регистрацията и 
използването на радиотелефонната служба 
в корабоплаването по вътрешните водни 
пътища (ДВ, бр. 89 от 2004 г.) и Наредбата 
за предоставяне на речни информационни 
услуги по вътреш­ните водни пътища на 
Република България, приета с ПМС № 329 
от 2007 г. (ДВ, бр. 3 от 2008 г.). 
(3) Установяването на връзка се извършва 
чрез радиотелефонна УКВ станция по обяве­
ните канали за слушане, работа и повикване.
(4) При осъществяване на връзка капита­
ните на яхти и лодки са длъжни да спазват 
разпоредбите на Конвенцията на Междуна­
родния съюз по далекосъобщения, съставена 
в Женева на 22 декември 1992 г.; изменена с 
документ, приет в Киото на 14 октомври 1994 г.; 
изменена и допълнена с документ, съставен в 
Минеаполис на 6 ноември 1998 г.; изменена и 
допълнена с документ, съставен в Маракеш на 
18 октомври 2002 г.; изменена и допълнена с 
Акт, съставен в Анталия на 24 ноември 2006 г., 
като се забранява използването на кодирани 
думи и изрази.
(5) Плавателните средства, за които се изис­
ква да имат радиооборудване, носят радиовахта 
на 16-и канал.
Чл. 9. Капитаните на яхти, плаващи под 
чуждо знаме, са длъжни да съхраняват и пре­
доставят за проверка документите на плава­
телното средство, включително Свидетелство 
за регистрация (транзитен дневник) на яхти за 
български пристанища, съгласно приложението.
Чл. 10. Капитаните на яхти и лодки за 
спорт, туризъм и развлечение, плаващи под 
българско знаме и извършващи крайбрежно 
плаване, са длъжни да изготвят и съхраняват 
актуален списък на лицата на борда.
Чл. 11. Капитаните на яхти и лодки за 
спорт, туризъм и развлечение, извършващи 
крайбрежно плаване, при отплаване от яхтено 
пристанище и при завръщане в него са длъжни 
да информират собственика му за:
1. броя на лицата на борда;
2. пристанището/района, за който отплава 
или от който пристига;
3. приблизителното време на плаване.
Чл. 12. (1) Провеждането на регати, ралита 
и други състезания във вътрешните морски 
води, в териториалното море и във вътрешните 
водни пътища се извършва след получаване 
на разрешение от съответната териториална 
дирекция „Морска администрация“ в Изпъл­
нителна агенция „Морска администрация“ в 
зависимост от района на плаване. 
(2) За провеждане на състезанията по ал. 1 
организаторът подава писмено заявление до 
съответната дирекция, съдържащо информация 
за района, в който ще се извършва състезани­
ето, началото и продължителността на състе­
занието, осигуряващите плавателни средства, 
начина на комуникация и броя на участващите 
плавателни средства. 
(3) Към заявлението по ал. 2 организаторът 
прилага съгласувателни писма от компетентни­
те структури на Министерството на отбраната 
и на Министерството на вътрешните работи 
за провеждане на състезанията по ал. 1.